Legopajat pääkirjastolla
2023-07-25 10:00 - 12:30, 2023-07-21 10:00 - 12:00 (Europe/Helsinki) | Pääkirjasto, Maaherrankatu 12, Kuopio, 70100, Suomi
Hei mestarirakentaja! Tule päästämään luovuutesi valloilleen ja rakentamaan mahtavia lego-rakennelmia pääkirjaston legopajoissa! Pajat pidetään pääkirjaston lasten- ja nuortenosastolla seuraavina päivinä:
pe 21.7. klo 10-12
ti 25.7. klo 10-12.30 ja 13-15
ke 2.8. klo 10-12.30 ja 13-15
Tervetuloa legoilemaan! Pajoihin on vapaa pääsy eikä ennakkoilmoittautumista tarvita.

BarokkiKuopion lastenkonsertit: Aurinkokuninkaan oikut
2023-07-20 13:30 - 14:15, 2023-07-20 11:30 - 12:15 | Pääkirjasto, Maaherrankatu 12, Kuopio, 70100, Suomi
Aurinkokuninkaan oikut (Kuva: Jaakko Paarvala)
BarokkiKuopion lastenkonsertit: Aurinkokuninkaan oikut
Torstaina 20.7. klo 11.30 ja 13.30 Kuopion pääkirjaston kokoussalissa
Nyt on luvassa hersyvä esitys! Aurinkokuningas rakastaa tunnetusti ylellisyyksiä, mutta on luonteeltaan kovin oikukas ja vaativa. Soppahan siitä syntyy!
Aurinkokuninkaan oikut on dramatisoitu ja vauhdikas ohjelmallinen konsertti, joka kertoo hauskoja, eriskummallisia ja mielenkiintoisia tositarinoita 1600-luvulla Ranskaa hallinneen Aurinkokuningas Ludwig XIV:n elämästä Versaillesin hoviin sävelletyn barokkimusiikin säestämänä. Taiteita ja ylellisyyttä rakastaneen, oikukkaan ja vaativan Aurinkokuninkaan hovissa herää ristiriitoja, jotka heittävät yleisön keskelle hullunkurisia tapahtumia, mutta herättelevät myös pohtimaan kulissien ylläpitämiseen, vallan käyttöön ja yhteiskunnallisen tasa-arvon toteutumiseen liittyviä teemoja.
Esitys tutustuttaa tarinan lomassa lapset ja nuoret barokin aikakauteen ja musiikkiin Versaillesin hovissa. Esityksen aikana yleisölle tulevat tutuksi yhtyeen vanhat soittimet: barokkiviulu ja -sello, erilaiset nokkahuilut, traverso, luuttu ja barokkikitara. Esityksen musiikkina kuullaan Aurinkokuninkaan hovissa ja sen vaikutuspiirissä barokin aikakaudella toimineiden säveltäjien, kuten mm. Lullyn, Charpentierin, Jacquet de la Guerren, Hotteterren ja de Visén teoksia.
Ikäsuositus: 5-105 v. Vapaa pääsy, kesto n. 45 min.

Hotteterre, Lully, de Visé, de la Guerre, Charpentier
Anni Elonen, barokkiviulu
Hanna Haapamäki, nokkahuilut ja traverso
Tatu Ahola, barokkisello
Mikko Ikäheimo, barokkikitara ja luuttu
Käsikirjoitus ja musiikillinen suunnittelu: Anni Elonen ja Hanna Haapamäki,
Collegium ry
Ohjaus: Eveliina Heinonen

Lue lisää Collegium ry:stä!

BarokkiKuopio soi teemalla luonto/luonne 19.-23.7.2023. Lue lisää!

Lasten leffahetket kesällä 2023
2023-07-19 13:00 - 15:00, 2023-07-05 13:00 - 15:00, 2023-06-21 13:00 - 15:00, 2023-06-07 13:00 - 15:00 | Pääkirjasto, Maaherrankatu 12, Kuopio, 70100, Suomi
Tervetuloa Kuopion pääkirjaston kesäisiin lasten leffahetkiin! Leffahetket järjestetään lastenosaston koulutustilassa ja tilaan voimme ottaa enintään 25 henkilöä – saavuthan ajoissa paikalle.
Elokuvien ikärajat ovat joko sallittu tai K -7. Ikärajalliseen näytökseen alle 7 -vuotiaat pääsevät aikuisen saattajan seurassa. Leffahetkiin on vapaa pääsy.
Tarjolla on joka kerralla myös joko elokuviin liittyvää askartelua tai aiheeseen sopivaa luettavaa kotiin lainattavaksi.
Omat leffaherkut (esim. popcorn tai muu naposteltava) voi tuoda mukaan!

Nuorten kesäleffakerho
2023-07-12 13:00 - 15:45, 2023-06-28 13:00 - 15:45, 2023-06-14 13:00 - 15:45 | Pääkirjasto, Maaherrankatu 12, Kuopio, 70100, Suomi
Hei sinä 12-16 vuotias nuori! Eikö ole lomasuunnitelmia? Tule mukaan pääkirjaston nuorten leffakerhoon! Kokoontumisia pidetään kesän aikana yhteensä neljä, ja jokaisessa pääset katsomaan viihdyttävän ja hauskan elokuvan. Tapaamisissa pääset myös keskustelemaan yhdessä muitten kanssa elokuvista sekä saat leffa- ja kirjavinkkejä.
Ilmoittaudu siis mukaan soittamalla: 044 718 2321 tai sähköpostilla osoitteeseen: lastenosasto.kirjasto@kuopio.fi. Jokaiselle kerralle mukaan mahtuu 15 henkilöä.
Leffakerhoon saa tuoda omat eväät, mutta kirjasto myös tarjoaa tapahtumassa pieniä, vaihtuvia virvokkeita.

Vanhojen valokuvien näyttely
2023-07-05 13:00 - 2023-08-14 19:00 | Vehmersalmen kirjasto, Vehmersalmenkatu 27, Kuopio, 71310, Suomi
Vehmersalmen kirjastossa vanhojen valokuvien näyttely sekä henkilötunnistusta vanhoista kuvista.
Kotiseutuyhdistyksen historiaryhmän järjestämä näyttely on avoinna 14.8. saakka kirjaston aukioloaikoina ma 13-19, ti 9-15, ke 13-19, to 12-16 ja pe 9-15.
Tervetuloa!

Luupin alla -keskustelutilaisuus, Neulamäen kirjasto
2023-06-16 10:30 - 11:30 | Neulamäen kirjasto, Juontotie 6, Kuopio, 70150, Suomi
Kaikille avoin Luupin alla -keskustelutilaisuus ajankohtaisista aiheista Neulamäen lähikirjastossa perjantaina 16.6.2023 klo 10.30–11.30.
Mitkä asiat Neulamäessä puhuttavat? Muutamia niistä nostetaan kirjastolla luupin alle, avoimeen keskusteluun, jossa kaikki pääsevät ilmaisemaan näkemyksiään käsiteltävän aiheen tiimoilta. Tilaisuus alkaa lyhyellä alustuksella ja teemaan johdattelulla, minkä jälkeen areena on kaikille vapaa.
Keskustelua luotsaa Jukka Kervinen. Tarjolla on kahvia ja pientä purtavaa. Tervetuloa!
Tilaisuuden järjestävät Neulamäen lähikirjasto ja Kuopion kaupunginkirjaston Demokratiatyön askelkuvioita kirjastossa -hanke.

Rakkausaiheisia maalauksia
2023-06-12 08:00 - 2023-06-18 16:00 | Pääkirjasto, Maaherrankatu 12, Kuopio, 70100, Suomi
Rakkausaiheisia maalauksia (sydäntauluja)
Susanna Rissanen / Onnivoima

Luupin alla -keskustelutilaisuus Puijonlaakson kirjastossa
2023-06-09 11:00 - 12:00 | Puijonlaakson kirjasto, Mailatie 2, Kuopio, 70200, Suomi
Kaikille avoin Luupin alla -keskustelutilaisuus ajankohtaisista aiheista Puijonlaakson lähikirjastossa perjantaina 9.6.2023 klo 11–12.
Mitkä asiat Puijonlaaksossa puhuttavat? Muutamia niistä nostetaan kirjastolla luupin alle, avoimeen keskusteluun, jossa kaikki pääsevät ilmaisemaan näkemyksiään käsiteltävän aiheen tiimoilta. Tilaisuus alkaa lyhyellä alustuksella ja teemaan johdattelulla, minkä jälkeen areena on kaikille vapaa.
Keskustelua luotsaa Jukka Kervinen. Tarjolla on kahvia ja pientä purtavaa.
Tervetuloa!
Tilaisuuden järjestävät Puijonlaakson lähikirjasto ja Kuopion kaupunginkirjaston Demokratiatyön askelkuvioita kirjastossa -hanke.

Elämässä kiinni -konsertin ensiesitys
2023-06-08 17:00 - 18:00 | Nilsiän kirjasto, Ukko-Paavontie 15, Nilsiä, 73300, Suomi
Nilsiän kirjastossa järjestetään torstaina 8.6.2023 klo 17.00 Elämässä kiinni -konsertin ensiesitys.
Voitto Valliuksen runokirjaan pohjautuvassa konsertissa kuullaan runouden ja musiikin vuoropuhelua Paula Tapionmäen ja Riitta Hynysen tulkitsemina.
Tilaisuuteen on vapaa pääsy.
Lämpimästi tervetuloa!

Vehmersalmen kirjaston poistokirjamyynti
2023-06-05 13:00 - 2023-06-22 16:00 | Vehmersalmen kirjasto, Vehmersalmenkatu 27, Kuopio, 71310, Suomi
Vehmersalmen kirjastossa järjestetään poistokirjamyynti 5.–22.6., tai siihen asti kuin myytävää riittää. Tervetuloa tekemään löytöjä!

Unity ry:n maalausstudion näyttely
2023-05-29 08:00 - 2023-06-04 16:00 | Pääkirjasto, Maaherrankatu 12, Kuopio, 70100, Suomi
Unity ry:n maalausstudion näyttelyssä esillä oppilaiden maalauksia taidestudiosta.

Nuori kulttuuri -festivaali kaupunginkirjastolla
2023-05-27 11:00 - 16:00 | Pääkirjasto, Maaherrankatu 12, Kuopio, 70100, Suomi
Tervetuloa osallistumaan Nuori kulttuuri -festivaalin tapahtumiin Kuopion pääkirjastolle!
Festivaaliohjelman löydät kätevästi EVENTOS -sovelluksesta PIN -koodilla 7676.

La 27.5. klo 11 – 16 Minicon-tapahtuma with Kazecon ja Nekocon
Nekoconin edustuspöydän löydät kirjaston ensimmäisen kerroksen aulasta klo 11.00-16.00.
La 27.5. klo 11 – 16 Nekoconin polaroid-kuvauspiste
Polaroid-pisteellä voit kuvauttaa ja itsesi ja ystäväsi Nekoconin kuvausseinän edessä. Pisteen löydät ensimmäisestä kerroksesta lastenosaston ja aulan välistä klo 11.00-16.00.
La 27.5. klo 11 – 16 Origami- ja viuhkatyöpaja
Kohtaamo (1. krs)
Työpaja sopii kaikenikäisille askartelijoille ja viuhkan tekemiseen menee noin 10-15 minuuttia. Samassa pajassa voit taitella myös origameja Kazeconin johdolla.
La 27.5. klo 12 – 15 Sarjakuvapaja & hahmogalleria with Sanataidekoulu Aapeli
Kohtaamo (1. krs)
Työpajassa laaditaan lyhyelle sarjakuvalle käsikirjoitusluonnos ja hahmogalleria pienten sanataidetehtävien opastuksella. Ja sitten piirretään! Ohjaajana toimii Sanataideohjaaja Riikka Viinikanoja.
La 27.5. klo 13 – 15 Nekoconin valokuvauspiste
Lastenosaston takaosassa sijaitsevasta kokoustilasta löydät myös Nekoconin valokuvauspisteen klo 13.00-15.00. Kuvauspisteelle voit tulla joko yksin tai ystävien kanssa. Kuvat tulevat tapahtuman jälkeen ladattaviksi ja siitä ilmoitetaan Nekoconin someissa.
La 27.5. klo 13 – 14 Kazeconin kimonoluento
Luentoa pääset kuuntelemaan ensimmäisen kerroksen luentosalissa.

Meidän näyttely with Hatsalan koulun 9E
2023-05-27 10:00 - 16:00 | Pääkirjasto, Maaherrankatu 12, Kuopio, 70100, Suomi
Moi! Ollaan Hatsalan Klassillisen koulun 9e –luokka ja tässä on meidän näyttely! Me ollaan kuvataideluokka ja tykätään tehdä kaikkee erilaista taidetta. Meidän vahvuuksia on aika monella nimenomaan tarkan tekemisessä, mutta parhaiten osaamisemme tulee esille, kun jokainen saa tehdä sitä missä itse on hyvä. Ollaan monipuolinen, sekä taitava porukka ja ollaan iloisia, että pääsette nyt näkemään meidän töitä tässä loistokkaassa näyttelyssä! Toivottavasti nautitte!
Taiteilijatapaaminen lauantaina 27.5. klo:14.30-16.00

Nuori kulttuuri -festivaali kaupunginkirjastolla
2023-05-26 14:00 - 19:00 | Pääkirjasto, Maaherrankatu 12, Kuopio, 70100, Suomi
Tervetuloa osallistumaan Nuori kulttuuri -festivaalin tapahtumiin Kuopion pääkirjastolle!
Festivaaliohjelman löydät kätevästi EVENTOS -sovelluksesta PIN-koodilla 7676.

Pe 26.5. klo 14–17 Runo pop-up with Sanataidekoulu Aapeli
Koulutustila (lastenosaston perällä)
Työpajassa kirjoitetaan spontaani runo vaikka tämän päivän kohtaamisista pienten sanataidetehtävien opastuksella. Runon voi halutessaan päästä esittämään Kuopion kaupunginteatterin Queer-lavarunoiltaan Open Stage -osuuteen.
Työpajan ohjaa Sanataidekoulu Aapelin sanataideohjaaja Riikka Viinikanoja.
Pe 26.5. klo 14.30–16.30 Rap-lyriikan pop-up -paja with Niko Nova
Työpajatila (lastenosaston perällä)
Työpajassa tutustutaan räpin kirjoittamiseen, riimien anatomiaan, säkeistöjen rakenteisiin ja tekstin rytmittämiseen. Osallistujilla on mahdollisuus myös esittää pajassa syntyneitä tekstejä pajan jälkeen kirjastolla tapahtuvan Rap Cornerin yhteydessä ja illalla Kuopion kaupungin teatterilla järjestettävässä Open mic -osiossa. Ohjaajana toimii pitkän linjan räppäri ja muusikko Niko Nova.
Pe 26.5. klo 17 – 19 Rap Corner with Kulttuuriyhdistys TUFF! Ry
Kokoussali (1. krs)
Rap Corner on keskusteluohjelma rap-musiikista. Tavoitteena on nostaa esille nuoria artisteja. Rap Corneriin valitaan 6 nuorta räp-artistia Digistagelta , joiden musiikista ja musavideoista keskustellaan raadin kesken. Tämän vuoden raatiin kuuluvat Niko Nova, Tuuliviiri ja Polarsoul. Ohjelman juontaa Inka Rantakallio.

Aikamatka muotoiluun – Nuorten Muotoiluakatemian näyttely
2023-05-26 10:00 - 2023-05-27 16:00 | Pääkirjasto, Maaherrankatu 12, Kuopio, 70100, Suomi
Kuopion Muotoiluakatemian nuorille suunnattua toimintaa esitellään näyttelyssä ja virtuaalinäyttelynä Muotoiluakatemian
verkkosivuilla. Muotoiluakatemiassa pääset eri ryhmien ja työpajojen kautta aikamatkalle muotoiluun – muotoile, luo ja opi uutta!
Näyttely on osa Nuori kulttuuri -festivaalin ohjelmaa. Tutustu ohjelmatarjontaan EVENTOS -sovelluksessa PIN -koodilla 7676.

Poistobasaari - kirjojen poistomyyntitapahtuma pääkirjastolla
2023-05-24 10:00 - 18:30, 2023-05-23 10:00 - 18:30 | Pääkirjasto, Maaherrankatu 12, Kuopio, 70100, Suomi
Kirjojen poistomyyntitapahtuma pääkirjaston ala-aulassa 23.–24.5. klo 10–18.30 tai niin kauan kuin myytävää riittää.
Tervetuloa tekemään löytöjä!

Luupin alla -keskustelutilaisuus Jynkän kirjastossa
2023-05-24 10:00 - 11:00 | Jynkän kirjasto, Maitotie 2, Kuopio, 70780, Suomi
Kaikille avoin Luupin alla -keskustelutilaisuus Jynkän kirjastossa keskiviikkona 24.5.2023 klo 10. Aiheena Kuopion kehitys.
Tule mukaan avoimeen keskusteluun, jossa kaikki pääsevät ilmaisemaan näkemyksiään käsiteltävän aiheen tiimoilta. Tilaisuus alkaa lyhyellä alustuksella ja teemaan johdattelulla, minkä jälkeen areena on kaikille vapaa.
Asiantuntijavieraana kehittämispäällikkö Katri Hiltunen ja keskustelua vetämässä Hannu Harjunheimo.
Tervetuloa!
Tilaisuuden järjestävät Jynkän lähikirjasto ja Kuopion kaupunginkirjaston Demokratiatyön askelkuvioita kirjastossa -hanke.

Metsäaiheinen Luupin alla -keskustelutilaisuus Jynkän kirjastossa
2023-05-17 10:00 - 11:00 | Jynkän kirjasto, Maitotie 2, Kuopio, 70780, Suomi
LUUPIN ALLA: METSÄ
Kaikille avoin metsäaiheinen keskustelutilaisuus Jynkän lähikirjastossa keskiviikkona 17.5. klo 10.00.
Metsiämme tarvitaan yhä yhdeksi talouden tukijalaksi. Vuonna 2021 metsätaloustuotteitten viennin arvo oli viidennes Suomen tavaraviennistä. Puunkorjuu ja -kuljetus työllistävät ympäri maata.
Metsät ovat myös suomen ilmastopolitiikan selkäranka. Suomen pitäisi olla hiilineutraali vuoteen 2035 mennessä. Tavoite on vaarassa, koska metsiemme hiilinieluja ovat kutistaneet hakkuut ja puiden kasvun hidastuminen. Lisäksi pitäisi huomioida kansainvälinen 30 prosentin suojeluvelvoite. Suomen maapinta-alasta on suojeltu alle 20 prosenttia, ja tiukan suojelun piirissä on tällä hetkellä 6,1 prosenttia.
Kakkua ei voi syödä eikä säästää, eikä metsässä yhtä aikaa sekä hakata että suojella. Vai voiko?
Kahvitarjoilu.
Keskustelutilaisuuden järjestävät Jynkän lähikirjasto ja Kuopion kaupunginkirjaston Demokratiatyön askelkuvioita kirjastossa -hanke.

Laulu muuttaa maailmaa - lauluntekijät lavalla
2023-05-16 17:00 - 18:00 | Pääkirjasto, Maaherrankatu 12, Kuopio, 70100, Suomi
Tule kuuntelemaan konserttia Laulu muuttaa maailmaa – Lauluntekijät lavalla tiistaina 16.5. klo 17.00-18.00 Kuopion pääkirjastoon. Konsertti pidetään 2. kerroksen lavalla.
Konsertissa kuullaan uusia lauluja tuoreilta tekijöiltä!
Folk-henkisessä konsertissa esiintyvät:
Matti Halmetvaara
Linda Huttunen
Topi Juntunen
Teemu Lukkarinen
Henna Oravainen
Jone Peckarin
Markus Värjö
Konsertin juontaa Jukka Kervinen.
Esitys on jatkoa tammikuussa 2023 järjestetylle, suuren suosion saaneelle Laulu muuttaa maailmaa -konsertille.
Tilaisuuden järjestävät Kuopion kaupunginkirjasto ja Kulttuuripaja Luode.
Vapaa pääsy!

Maaningan kirjaston lukupiiri
2023-05-16 14:00 - 15:00 | Maaningan kirjasto, Keskusraitti 3, Maaninka, 71750, Suomi
Kevät 2023
ti 16.5. klo 14-15
Merja Mäki: Ennen lintuja
Tervetuloa!

Luupin alla -keskustelutilaisuus Puijonlaakson kirjastossa
2023-05-12 12:00 - 13:00 | Puijonlaakson kirjasto, Mailatie 2, Kuopio, 70200, Suomi
Kaikille avoin Luupin alla -keskustelutilaisuus ajankohtaisista aiheista Puijonlaakson lähikirjastossa perjantaina 12.5.2023 klo 12–13
Mitkä asiat Puijonlaaksossa puhuttavat? Muutamia niistä nostetaan kirjastolla luupin alle, avoimeen keskusteluun, jossa kaikki pääsevät ilmaisemaan näkemyksiään käsiteltävän aiheen tiimoilta. Tilaisuus alkaa lyhyellä alustuksella ja teemaan johdattelulla, minkä jälkeen areena on kaikille vapaa.
Keskustelua luotsaa Jukka Kervinen. Tarjolla on kahvia ja pientä purtavaa.
Tilaisuuden järjestävät Puijonlaakson lähikirjasto ja Kuopion kaupunginkirjaston Demokratiatyön askelkuvioita kirjastossa -hanke.

Lautapeliaiheinen kielikahvila – Board Game Language Café, Puijonlaakso
2023-05-11 17:30 - 18:30 | Puijonlaakson kirjasto, Mailatie 2, Kuopio, 70200, Suomi
KIELIKAHVILA
TO 11.5. klo 17.30–18.30
PUIJONLAAKSON KIRJASTO
Puijonlaakson kirjaston suomen kielen kielikahvilassa pelataan
lautapelejä, puhutaan suomea ja pidetään hauskaa!
Puijonlaakson kirjaston seuraavassa suomen kielen kielikahvilassa pelataan lautapelejä ja harjoitellaan samalla kieli poskessa puhumaan suomea. Kirjaston työntekijät esittelevät myös kirjaston valikoimaa ja palveluita.

Tutustu uusiin ihmisiin
Juttele ja rupattele
Opi puhumaan suomea rennossa porukassa pelaten hauskoja pelejä
Tutustu kirjaston palveluihin ja hanki maksuton kirjastokortti

Puijonlaakson kirjaston kielikahvila on kaikille avoin rento tapahtuma, jossa harjoitellaan puhumaan suomea mukavassa ilmapiirissä. Vapaamuotoisen keskustelun ja pelien lomassa tutustuu myös helposti uusiin ihmisiin ja kulttuureihin. Puijonlaakson kirjaston työntekijät osallistuvat peleihin ja keskusteluun sekä keräävät ideoita kielikahvilan kehittämiseen.
Tarjolla on kahvia ja teetä. Tule mukaan ja ota mukaan rentoa asennetta ja hymyä – vaikka koko perheen voimin!
Aika ja paikka:
Torstaina 11.5.2023 klo 17.30 – 18.30, Puijonlaakson kirjasto, Mailatie 2, 70200 Kuopio.
Tapahtuma on maksuton, eikä siihen tarvitse ilmoittautua. Tervetuloa!
——————-
LANGUAGE CAFÉ
Thu 11 May 5.30PM–6.30PM
PUIJONLAAKSO LIBRARY
In the Finnish-Language Café of Puijonlaakso library we’re playing board games, speaking Finnish and having fun! Library staff will also introduce services and collections of the library.

Meet new people
Chat and exchange thoughts
Learn to speak Finnish in a casual group, playing fun board games
Get to know library services and get a library card for free

Puijonlaakso Library Language Café is an open, relaxed event where you can practice speaking Finnish in a comfortable atmosphere. When you strike up a conversation, it’s easy to get to know new people and cultures.  Of course, you can also participate just by listening! Staff members will also take part in the games and conversations and collect ideas for future gatherings.
Coffee and tea available! So come along, bring a relaxed attitude and a smile! You can take your whole family with you if you like!
Time and place:
Thursday, 11 May 2023, 5.30pm–6.30 pm, Puijonlaakso Library, Mailatie 2, 70200 Kuopio
The event is free of charge. No registration needed. Welcome!
